狼來了 (專輯)

《狼來了》係香港女歌手楊千嬅首張個人粵語大碟，喺1996年10月由華星唱片發行。呢隻碟一共收錄咗11首歌，當中包括《心魔》、《傷感真相》同埋《愛戀中也有自我》等。《狼來了》賣到金唱片嘅銷量。

曲目

傳聞
有傳當年鄭秀文離開華星唱片前，唱片公司已為佢做好咗一啲歌。但佢突然轉會，華星就將呢啲歌交畀當年旗下唯一嘅女歌手楊千嬅主唱，結果輯成呢隻碟。而點題作品《狼來了》更加本來係樂壇巨星梅艷芳嘅歌曲，後來輾轉到楊千嬅手上。

外間反應同影響
《三分鐘戀愛熱度》係佢第一首出道派台歌曲，而另一主打《狼來了》喺當年成績唔錯，係佢首支登上四台流行榜嘅歌曲，並順利打入各流行榜嘅十甲位置。另外，呢首歌亦啟發咗楊千嬅喺2006年出道十周年推出嘅《Unlimited》入面《郎來了》嘅歌名。

楊千嬅音樂專輯
1996年音樂專輯
香港專輯
流行音樂專輯
華星唱片音樂專輯